# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Bwyd (Diwygiadau) (Ymadael â'r UE) 2020** |
| **DYDDIAD** | **09 Hydref 2020** |
| **GAN** | **Rebecca Evans AS, Y Gweinidog Cyllid a’r Trefnydd** |

Mae Rheoliadau 2020 yn diwygio'r ddeddfwriaeth ganlynol sy'n berthnasol yng Nghymru.

**Cyfraith uniongyrchol yr Undeb Ewropeaidd (UE) a ddargedwir sy'n cael ei diwygio**

* Rheoliad (UE) Rhif 1169/2011 Senedd Ewrop a Chyngor Senedd Ewrop a'r Cyngor ar ddarparu gwybodaeth am fwyd i ddefnyddwyr
* Rheoliad Gweithredu’r Comisiwn (UE) Rhif 2018/775 sy'n gosod rheolau ar gyfer cymhwyso Erthygl 26(3) o Reoliad (UE) Rhif 1169/2011 Senedd Ewrop a'r Cyngor ar ddarparu gwybodaeth am fwyd i ddefnyddwyr, o ran y rheolau ar gyfer nodi gwlad tarddiad neu fan tarddiad prif gynhwysyn bwyd

**Deddfwriaeth ddomestig sy'n cael ei diwygio**

* Rheoliadau Bwyd (Marcio Lotiau) 1996 (Offeryn Statudol 1996/1502)
* Rheoliadau Bwyd (Diwygiad) (Ymadael â'r UE) 2019 (Offeryn Statudol 2019/259)
* Rheoliadau’r Amgylchedd, Bwyd a Materion Gwledig (Diwygiad) (Ymadael â’r UE) 2019 (Offeryn Statudol 2019/778)

Mae Rheoliadau 2020 hefyd yn diwygio cyfraith ddomestig benodol sy'n berthnasol i Loegr yn unig.

**Unrhyw effaith y gall yr Offeryn Statudol (OS) ei chael ar gymhwysedd deddfwriaethol y Senedd a/neu gymhwysedd gweithredol Gweinidogion Cymru**

Mae Rheoliadau 2020 yn gwneud mân newidiadau technegol i reoliadau domestig a deddfwriaeth uniongyrchol yr UE a ddargedwir i sicrhau gweithrediad y ddeddfwriaeth hon ar ddiwedd y cyfnod pontio. Nid oes unrhyw effaith ar gymhwysedd gweithredol Gweinidogion Cymru na chymhwysedd deddfwriaethol y Senedd.

**Diben y diwygiadau**

Mae Deddf yr Undeb Ewropeaidd (Ymadael) 2018 (“y Ddeddf Ymadael”) yn trosi ac yn cadw cyfraith yr UE yn gyfraith ddomestig (“cyfraith yr UE a ddargedwir”) ar ddiwedd y cyfnod pontio ar ôl i’r DU ymadael â’r UE.

Mae Rheoliadau 2020 yn gwneud diwygiadau cyfyngedig pellach i ddeddfwriaeth ddomestig sydd wedi bod yn destun OSau Ymadael â’r UE cynharach, yn gyffredinol trwy wneud diwygiadau i ystyried Protocol Gogledd Iwerddon

Mae Rheoliadau 2020 hefyd yn diwygio cyfraith uniongyrchol yr UE a ddargedwir mewn perthynas â gwlad tarddiad prif gynhwysyn (Rheoliad (UE) 2018/775) i'w gwneud yn weithredol yng nghyd-destun bod y DU yn drydedd wlad ac i ystyried gweithrediad Protocol Gogledd Iwerddon.

Bydd yr OS yn diwygio Rheoliadau Bwyd (Marcio Lotiau) 1996 i gynnwys eithriad i'r gofyniad marcio lotiau ar gyfer “nwyddau cymwys Gogledd Iwerddon” trwy gyfeirio at reoliadau a wnaed o dan adran 8C(6) o Ddeddf yr Undeb Ewropeaidd (Ymadael) 2018.

Gellir gweld yr OS a'r Memorandwm Esboniadol, sy'n nodi effaith bob diwygiad, yma: <https://www.legislation.gov.uk/ukdsi/2020/9780348213065>

**Pam rhoddwyd cydsyniad**

Rhoddwyd cydsyniad i Lywodraeth y DU wneud y cywiriadau hyn mewn perthynas â Chymru, ac ar ran Cymru, am resymau effeithlonrwydd a hwylustod ac i sicrhau cysondeb a chydlyniant y llyfr statud. Mae'r diwygiadau wedi'u hystyried yn llawn ac nid oes gwahaniaeth mewn polisi. Pwrpas y diwygiadau hyn yw sicrhau bod y llyfr statud yn parhau i fod yn weithredol ar ôl i'r DU ymadael â’r UE.